  Туспуктэм: t.me/vladleki Майя Бывальцева Удмуртиысь паралимпиецъёс Владислав Лекомцев но Владимир Каманцев Россиысь Паралимпи комитетлэн «Возвращение в жизнь» премиезлэн лауреатъёсыз луизы. Со сярысь удысэтлэн пресс-службаез ивортӥз. Спортъя дано мастер Владислав Лекомцев «Что наша жизнь? – Борьба!» номинациын вормиз. 2022-тӥ арын со суй-пыдзыя сӧсыр спортсменъёслэн куасэн бызьылонъя но биатлонъя чемпионатазы вань стартъёсын вормиз но 7 зарни медаль утӥз. Ханты-Манскийскын Паралимпиецъёслэн тол шудонъёсазы куасэн бызьылонъя спринтын зарни медаль басьтӥз. « Сюресэлэн кутсконаз уг ном алпаськы вал, сыӵе бадӟм вормонъёсы луозы шуыса. Мон куаныса пуки. Бадӟым тау ваньмызлы, кин азинскыны юрттэ!!! » Владислав Лекомцев, «Возвращение в жизнь» премилэн лауреатэз Спортъя дано мастерез Владимир Каманцевез «Возвращение в жизнь» номинациын пусйизы. Следж-хоккеист, Сочи Паралимпи шудонъёслэн азвесь призёрез спорстменлэсь сюрессэ йылпумъяз, элькунысь спортивно-адаптивной школаын тренер луыса ужа. Премиосты сётъян ужард Москваын «Мы вместе. Спорт» форум улсын ортчиз Россиысь Паралимпи комитет премиез 2005-тӥ арысен 10 номинациосъя сётъя. Туэ данъетэз 2022-тӥ арын дуннелэн но Европалэн чемпионатъёсаз, Папралимпиецъёслэн «Мы вместе. Спорт» тол но гужем шудонъёсазы вормонъёс басьтэм спортсменъёсты, тренеръёсты, паралимпи движениез азинтонлы трос кужымзэс сётэм ӧнерчиосты но радъясьёсты пусйизы. Ватсалом, 2018-тӥ арын премилэн «Возвращение в жизнь» номинацияз Удмуртиысь велосипедист Арслан Гильмутдинов вормиз. Тегъёс: Спорт премия ВладиславЛекомцев Удмуртия  